open-index/open-wikipedia-markdown huggingface dataset:
סחר בין-לאומי בפסולת

**סחר בינלאומי בפסולת** מתייחס לפעילות כלכלית במסגרתה פסולת שנוצרת במדינה אחת משונעת למדינה אחרת לצורך טיפול. תרחיש אחד הוא מצב בו בעלי הפסולת רוכש שירותי טיפול (כגון מיחזור, טיהור שפכים, הטמנה וכדומה) מגורם המציע שירותים כאלה במדינה אחרת. בתרחיש זה, ניתן לומר שמדינת המקור של הפסולת למעשה מייבאת שירותי טיפול בשפכים ממדינת היעד, ומבחינה כלכלית הגורם במדינת המקור איננו יצואן של הפסולת אלא למעשה לקוח המשלם עבור שירותים בחו"ל. בתרחיש אחר, בעלי הפסולת מוכר את הפסולת לגורם במדינה אחרת שמסוגל להפיק ממנה תועלת על ידי מחזור, שימוש חוזר או הפקת אנרגיה, והיצואן של הפסולת מפיק רווח כספי מהעסקה.
250px|ממוזער|מקורות ליבוא פסולת פלסטיק לסין, בשנת 2016 וסך כל יצוא פסולת הפלסטיק לסין בין השנים 1988–2016
ייצוא של פסולת עשוי להיות בעל השפעות חיוביות הן מבחינה כלכלית והן מבחינה סביבתית. מבחינתם הכלכלית של הגורמים המטפלים בפסולת, מסחר בין לאומי מאפשר גישה לכמויות גדולות יותר של פסולת ובכך מאפשר להנות מיתרון הגודל (economy of scale), מה שמגדיל את היעילות של הטיפול ואת הרווחיות. מבחינתם הכלכלית של בעלי הפסולת, הייצוא מגדיל את ההיצע של שירותי הטיפול הזמינים עבורם ומוריד את עלויות הטיפול. למשל, מפעל בארץ המייצר פסולת יכול להידרש לשלם מחירים גבוהים עבור טיפול בפסולת בתחומי מדינת ישראל מכיוון שהשוק בארץ קטן, בעוד שאם ייצא את הפסולת למרכז מחזור גדול יותר באירופה, עלויות הטיפול יהיו נמוכות יותר, ואפשר אפילו שהמפעל יוכל למכור את הפסולת למרכז המחזור באירופה ולהפיק מכך רווח כספי.

מבחינה סביבתית, הגדלת שוק הטיפול בפסולות על ידי יבוא ויצוא יכולה להביא לעלייה באיכות ובמומחיות של מרכזי הטיפול ולהגדלת כמות המיחזור וגודלה של הכלכלה המעגלית, ובכך להפחית את הפגיעה בסביבה.

עם זאת, ישנם גם סיכונים הכרוכים ביצוא פסולת. מדובר הן בסיכונים סביבתיים (למשל זיהום שנגרם מתאונות במהלך שינוע בין לאומי של פסולת), והן בסיכונים אתיים (למשל, כאשר מדינה ענייה עלולה להפוך ל"פח הזבל" של מדינה עשירה יותר). מסיבות אלה, ייצוא בין לאומי של פסולת כפוף לאמנת בזל, עליה ישראל חתומה.

החל משנות ה-90 של המאה ה-20 החלה עליה ביבוא פסולת מוצרי פלסטיק לסין, לאחר שפותחו בסין שיטות למחזור פסולת זו. בעשור הראשון למאה ה-21 הייתה סין ליבואנית פסולת הפלסטיק הגדולה בעולם, ומאז התירה יבוא פסולת פלסטיק בשנת 1992 ועד לשנת 2016 סין יבאה לתחומה את רוב פסולת הפלסטיק הממוחזרת בעולם. אולם עם תחילת העשור השני למאה ה-21, החלה ממשלת סין להטיל הגבלות יבוא פסולת פלסטיק למדינה, במטרה להפחית את תרומתה לזיהום האוויר. הגבלות אלה הלכו והוחמרו לאורך השנים, מבחינת אחוז המזהמים המותרים בפסולת המיובאת ומקורות הפסולת.

חברות ישראליות אינן מרבות להשתתף בסחר בינלאומי של פסולת, בין היתר בשל רגולציה מחמירה בנושא. עם זאת, התרחיש הישראלי מתאים למסחר כזה (מכיוון ששוק הטיפול בשפכים בישראל קטן, בעוד שהשוק באירופה קרוב, גדול ומפותח), ואכן במאה ה-21 החלו מספר חברות לייצא פסולות לאירופה.

## הערות שוליים

קטגוריה:סחר בין-לאומי
קטגוריה:פסולת
פסולת
ישראל באירוויזיון 2017

**[[ישראל באירוויזיון|ישראל]] השתתפה ב[[אירוויזיון 2017]]** עם השיר "I Feel Alive" בביצוע של אימרי זיו (זוכה "הכוכב הבא לאירוויזיון") בעיר קייב, בירת אוקראינה. השיר סיים במקום ה-23 עם 39 נקודות.

מלבד זאת, אירוויזיון 2017 היה אחרון השידורים בערוץ הראשון, שהוחלף למחרת הגמר בכאן 11.

## לפני האירוויזיון
### בחירת המבצע

המבצע נבחר על ידי תוכנית מציאות, הכוכב הבא לאירוויזיון 2017 ששודרה במסגרת שידורי קשת בערוץ 2 וכן באתר האינטרנט שלה, mako.

#### הגמר
הגמר שודר ב-13 בפברואר 2017 והורכב משני שלבים.

##### שלב ראשון
בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם.





בחירת השופטים:
*אסף אמדורסקי - ג'ולייטה
*קרן פלס - ג'ולייטה
*הראל סקעת - ג'ולייטה
*סטטיק ובן-אל תבורי - ביטבוקס אלמנט

##### שלב שני
בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר זכה במקום הראשון. בשלב זה הקולות של השופטים היו סמליים, הזוכה נקבע רק על ידי הצופים שהצביעו באמצעות היישום בנייד.





הזוכה בתחרות הכוכב הבא לאירוויזיון 2017 הוא אימרי זיו והפרס שקיבל הוא לייצג את ישראל באירוויזיון 2017.

### בחירת השיר
ב-26 בפברואר 2017 נבחר השיר "I Feel Alive" על ידי חברי הוועדה מטעם רשות השידור הם: ד"ר משה מורד (יו"ר), עליזה דיין-חממה, ויובל גנור; מטעם שידורי קשת, טמירה ירדני, מירה שפיגל ותומר ג'י; ומטעם תאגיד השידור "כאן", אביעד רוזנבוים.

ב-9 במרץ 2017 נחשף השיר והקליפ של אימרי זיו, שכתבו והלחינו דולב רם ופן חזות במשדר מיוחד בערוץ הראשון.

## באירוויזיון
ממוזער|אימרי זיו במסיבת עיתונאים
ממוזער|אימרי זיו בקייב 2017

### חצי גמר
ישראל השתתפה בחצי גמר השני והופיעה ה-18 והאחרונה בסדר ההופעה אחרי אסטוניה. בתום ההצבעה ישראל העפילה לגמר. בימים שלאחר הגמר פורסם הניקוד וישראל קיבלה 207 נקודות והגיעה למקום ה-3 מתוך 18 מדינות שהשתתפו בחצי-גמר.

#### נקודות שהוענקו לישראל

#### נקודות שישראל העניקה

### גמר
ישראל הופיעה במקום הראשון בסדר ההופעה בגמר לפני פולין. בתום ההצבעה השיר קיבל 39 נקודות והגיע למקום ה-23 מתוך 26 מדינות שהשתתפו בגמר.

אירוויזיון 2017 הוא האחרון ששודר בישראל על ידי רשות השידור. מגיש הניקוד הישראלי, עופר נחשון, חולל שערורייה זוטא כאשר הודיע בשידור חי באירוויזיון על סיום שידורי רשות השידור (במסגרת הקראת הניקוד הישראלי לשאר השירים), דבר שהתפרש באופן שגוי כפרישה של ישראל עצמה מהאירוויזיון.

#### נקודות שהוענקו לישראל

#### נקודות שישראל העניקה

### תוצאות ההצבעה המפורטות
חמשת החברים בצוות השיפוט הישראלי היו:
* טל סונדק (יושב ראש חבר השופטים) – זמר, ייצג את ישראל באירוויזיון 2001.
* נוי אלוש – מוזיקאי, עיתונאי.
* קובי אשרת – מלחין, מנצח; הלחין וניצח את השירים הישראלים לתחרות האירוויזיון בשנים 1979, 1985 ו-1992; עיבד את השירים הישראלית לתחרות האירוויזיון ב-1987 וב-1991.
* רונית רולנד – מוזיקאית, פזמונאית.
* מיטל שבח – עיתונאית, מנחת רדיו.

## ראו גם
* ישראל באירוויזיון
* אירוויזיון 2017
* הכוכב הבא לאירוויזיון

## קישורים חיצוניים

* 
* חצי גמר: ישראל 2017
* גמר: ישראל 2017
* 
* 
* 
* 

## הערות שוליים

קטגוריה:ישראל באירוויזיון
קטגוריה:2017 בישראל
קטגוריה:2017 במוזיקה
קטגוריה:מדינות באירוויזיון 2017
ישראל באירוויזיון 1989

**[[ישראל באירוויזיון|ישראל]] השתתפה ב[[אירוויזיון 1989]]** עם השיר דרך המלך בביצוע של גילי וגלית בעיר לוזאן במדינת שווייץ.

## לפני האירוויזיון
### קדם אירוויזיון 1989
קדם-אירוויזיון 1989 הוא תחרות זמר לבחירת השיר הישראלי לאירוויזיון 1989, שנערך בלוזאן, שווייץ. התחרות התקיימה ב-30 במרץ 1989 באולפן הטלוויזיה בירושלים והונחתה על ידי שירה גרא ומשה בקר. השירים הוקלטו מראש בפלייבק מלא כדי לחסוך בתקציב, אולם בדיעבד ההחלטה הייתה בעייתית.

הזמרת חיה סמיר הייתה אמורה להשתתף בקדם אך פרשה לאחר ששמעה שלא תהיה הופעה חיה, ובמקומה הצטרפה לתחרות הזמרת אסנת זנו בת ה-15 ששרה בלהקה של קריית מלאכי והופיעה בפינות בזהו-זה באותה תקופה.

הצמד אופירה ורווית יוספי הופיעו בפעם הראשונה על במה, בעקבות ההצלחה בקדם הן המשיכו לעבוד על אלבום משותף והוציאו כמה שירים שזכו להצלחה.

להעמדה והתנועות של להקת מנגו בקדם בשיר "ידידיי" היה אחראי הבמאי צדי צרפתי.

ענת עצמון הופיעה לראשונה כזמרת בתחרות זו. השתתפותה בקדם התקבלה בהפתעה מאחר שעד אז עסקה במשחק בלבד, שלא כלל מחזות זמר. לאחר הקדם הוציאה שני אלבומים עם ירוסלב יעקובוביץ' והשתתפה שנית בקדם 1992, וגררה את דפנה דקל לבית המשפט על חריגה של 17 שניות בשיר

בלהקת "שם זמני" שליוותה את אבי דור השתתפו בין היתר מירון מניסטר, המלחין בפסנתר והשחקן משה בן בסט, לימים עידו מ"עניין של זמן" ו"עשרים פלוס". כמו ענת עצמון, גם אבי דור ניסה שוב את כוחו בקדם 1992, גם אז השיר נכתב על ידי מירון מניסטר.

מתוך 12 שירים נבחר השיר "דרך המלך" לייצג את ישראל באירוויזיון. השיר נכתב והולחן על ידי שייקה פייקוב, והוא בוצע על ידי צמד הזמרים גילי נתנאל בן ה-12 וגלית בורג בת ה-21, שחברו יחד לצורך התחרות לצמד גילי וגלית. הצמד גבר על אמנים ידועי שם, כגון להקת חלב ודבש ואבי טולדנו, אשר ייצגו את ישראל באירוויזיון 1979 ובאירוויזיון 1982 בהתאמה.

תשומת לב מיוחדת משכה המתמודדת רומי הלחמי, זמרת לא מוכרת, שביצעה את שירה כשציור של עכביש גדול מעטר את כתפה. מי שאחראי על הציור הוא חיים צינוביץ', ששימש כנגן הגיטרה בלהקת הליווי של ורדינה כהן בתחרות.

#### השירים המשתתפים

#### החלק האומנותי
את החלק האומנותי מילאה להקת המחול "הורה אפרוחים ירושלים", שביצעה קטעי מחול בסגנונות שונים בהשתתפות עשרות רקדנים.
בהמשך הופיעה להקת הנח"ל במחרוזת שירי אהבה ים תיכוניים, בין חברי הלהקה היו יואב צפיר, מומי לוי, תומר שרון, שרון חזיז, דנה ברגר ושי זורניצר.
לבסוף אסנת וישינסקי הופיעה וביצעה חיקויים של זמרים שונים שהשתתפו בפסטיבל הזמר והפזמון, "האבא הרוחני" של הקדם אירוויזיון, כפי שכינו אותו המנחים.

#### שלב הניקוד
ניקוד השירים התבצע על ידי 6 ועדות שיפוט אזוריות הממוקמות ברחבי הארץ. כל ועדה חילקה לשירים נקודות על-פי המדרג הבא: 1, 2, ,3, 4, 5, 6, 7, 8, 10 ו-12 נקודות.

##### מגישי הניקוד
*ירושלים והסביבה - מנחם פרי
*אזור השרון - חיה בר-אל
*חיפה והצפון - אמנון פאר
*מחוז הדרום - גבי ינון
*השפלה - מיכל גזית
*תל אביב וגוש דן - דני לוינשטיין

## באירוויזיון
ישראל הייתה השיר ה-2 בסדר ההופעה לאחר איטליה ולפני אירלנד בתום ההצבעה השיר קיבל 50 נקודות והגיע למקום ה-12 מתוך 22 מדינות שהשתתפו בתחרות. ישראל העניקה את ה-12 נקודות שלה ליוגוסלביה.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 1989

## קישורים חיצוניים
* קדם אירוויזיון, באתר הפסטיבלים
* 
* 
* 
* Israel 1989, באתר esc history
* 
* 

## הערות שוליים

קטגוריה:ישראל באירוויזיון
קטגוריה:1989 במוזיקה
קטגוריה:1989 בישראל
קטגוריה:מדינות באירוויזיון 1989
אוה ננסן

**אוה הלן ננסן** (בנורווגית: **Eva Helene Nansen**  17 בדצמבר 1858 - 9 בדצמבר 1907) הייתה זמרת מצו-סופרן נורווגית ידועת-שם. כמו כן הייתה חלוצה בסקי נשים.

## חייה
### חיים אישיים
ננסן נולדה בכריסטיאנה, בת לכומר ופרופסור לזואולוגיה מיכאל סארס (:en:Michael Sars) ומארן סארס, ואחות לביולוג גאורג אוסיאן סארס (:en:Georg Ossian Sars) ולהיסטוריון ארנסט סארס (:en:Ernst Sars). מצד אמה, הייתה אחיינית של המשורר והמבקר יוהאן סבסטיאן ולהאוון (:en:Johan Sebastian Welhaven) והסופרת אליזבת ולהאוון (:en:Elisabeth Welhaven), ודודנית ראשונה של האדריכל היאלמאר ולהאוון :en:Hjalmar Welhaven) ומפכ"ל המשטרה קריסטיאן ולהאוון.

בספטמבר 1889 נישאה אוה סארס לפריטיוף נאנסן, חוקר הקוטב ובהמשך זוכה פרס נובל לשלום על עבודתו עם פליטים. היו להם חמישה ילדים, בהם אוד ננסן, אדריכל נודע, שהקים בית מקלט לילדים יהודים בזמן מלחמת העולם השנייה. אוה ננסן מתה בדלקת ריאות ב-9 בספטמבר 1907 בליסאקר.

### קריירה
אוה סארס למדה שירה במשך חמש שנים אצל אחותה מולי וגיסה, זמר הבריטון והמלחין תורוואלד לאמרס. הופעת הבכורה שלה כזמרת אופרה התרחשה בשנת 1881, ב"מוזיקפורנינגן", מבשר הפילהרמונית של אוסלו. היא למדה אצל דזירה ארטו בברלין בשנים 1886 ו-1887, התמחתה בשירת רומנסות והופיעה לראשונה בקונצרט כזמרת רומנסות מצו-סופרן בשנת 1886. היא הופיעה בקונצרטים רבים מספור, הן בנורווגיה והן מחוצה לה, בין 1880 ל-1900. ברפרטואר האופרה שלה היו "חלומה של אלזה" מלוהנגרין של ריכרד וגנר ו"גרטכן" ביצירתו של שומאן, "סצנות מתוך פאוסט של גתה".
סיורי הקונצרטים שלה בסקנדינביה יחד עם הפסנתרנית אריקה ניסן התקבלו בהתלהבות רבה. היא נחשבה לאחת מזמרות הרומנסות החשובות ביותר של נורווגיה. הקונצרטי הפומבי האחרון שלה התקיים בדצמבר 1899, והיא שרה מחזור שירים חדש בשם "Haugtussa ", שאדווארד גריג חיבר לפואמות של ארנה גרבורג.

אוה ננסן הייתה שותפה פעילה בתחום המוזיקה להתכנסויות בבית אמה, שהיה עד 1898 מקום מפגש לליברלים ואינטלקטואלים; הוא כונה "הסלון הראשון של כריסטיאנה".

### חלוצת סקי
ממוזער|left|אוה ננסן, 1889
אוה סארס (ננסן) הייתה גולשת סקי מיומנת. היא וססיליה תורסן עוררו תשומת לב כנערות היחידות באירוע קפיצות הסקי Husebyrennet, לשם הגיעו על מגלשי סקי. בהמשך הייתה לה השפעה רבה במאבק למתן זכות לנשים להשתתף בתחרויות ספורט חורף לסוגיהן בתנאים שווים לגברים. בחג הפסחא 1892 הייתה לאישה הראשונה, כנראה, שחצתה את רמת הָארְדָאנְגֶרְווידָה על מגלשי סקי, לצד בעלה פריטיוף ננסן. בהזדמנות זו לבשה חליפת סקי מתריסה במידת-מה לגבי התקופה, שנתפרה למענה לפי התכנון של ננסן; חצאית החליפה הגיעה רק מעט מתחת לברכיים. במאמר Skiløbningen, שהתפרסם בעיתון Verdens Gang במרץ 1893, יצאה חוצץ נגד המתנגדים לסקי נשים מטעמי מוסר.

## קישורים חיצוניים

* סיינסנורדיק, האוניברסיטה הארקטית של נורווגיה, ראנדי מ. סולהאוג, "אלמנות הקטבים"
* 

## הערות שוליים

קטגוריה:זמרות נורווגיות
קטגוריה:זמרים נורווגים
קטגוריה:מוזיקאים סקנדינבים
קטגוריה:ננסן
קטגוריה:ילידות 1858
קטגוריה:נפטרות ב-1907
Mi Amor

**Mi Amor** (בעברית: **אהובתי**, מעוצב: **Mi Amor ♥**) הוא סינגל שהוקלט על ידי הזמרת הישראלית שרית חדד. השיר יצא לאור ב-15 במאי 2011, כסינגל השישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום העשירי במצעד של רשת ג'. בנוסף לכך, הגיע למקום השלישי במצעד של מדיה פורסט.

## רקע וכתיבה
השיר נכתב על ידי דיקלה שכתבה בהמשך עבור חדד את השיר "בדד", הולחן על ידי דיקלה ועידו אוחיון והופק על ידי אורן עמנואל ודן פרבר. השיר בדומה לשאר שירי האלבום, הוא שיר בסגנון הים-תיכוני.

את השיר ביצעה חדד באופן מיוחד בתוכנית "צחוק מעבודה" ששודרה בערוץ 2.

## וידאו קליפ
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו הנוספת של הסינגל. האודיו זכה להצלחה מתונה, ונכון ל-1 בספטמבר 2018, מונה הצפיות שלו עומד על למעלה מ-700 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דיקלה
קטגוריה:שירים שהולחנו על ידי דיקלה
קטגוריה:שירים שהולחנו על ידי עידו אוחיון
קטגוריה:שירים שהופקו על ידי אורן עמנואל
קטגוריה:שירים שהופקו על ידי דן פרבר
קטגוריה:שירי אהבה בעברית
פרו במשחקים האולימפיים לנוער

**[[פרו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מפרו שלושה מדליות, מהן מדליית זהב יחידה. פרו משתתפת גם במשחקי החורף האולימפיים לנוער. אולם, עד אז לא זכה ספורטאי נוער אולימפי מפרו במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של פרו למשחקים האולימפיים לנוער הייתה לאולימפיאדת הנוער סינגפור. המשלחת כללה 26 ספורטאים שהתחרו בעשרה ענפי ספורט. המשלחת זכתה במדליית ארד יחידה. המשלחת הגיעה להישגים בענף הכדורעף בה נבחרת הנערות זכתה במדליית ארד, ובענף האתלטיקה בה סיימה במקום השביעי בהליכה תחרותית נערות ל-5 ק"מ. ספורטאי המשלחת סיימו במקום החמישי בענף הג'ודו בקטגוריית משקל עד 44 ק"ג נערות והרמת משקולות בקטגוריית משקל עד 58 ק"ג נערות. המשלחת השתתפה בתחרויות בענפים בדמינטון, היאבקות, טאקוונדו, טניס, שחייה ושיט ללא הגעה להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 40 ספורטאים שהתחרו ב-12 ענפי ספורט והייתה המשלחת הגדולה ששלחה פרו עד כה. המשלחת זכתה בשתי מדליות, מתוכן מדליית זהב יחידה. ספורטאי המשלחת זכו במדליית זהב בטורניר הנערים בענף הכדורגל ומדליית ארד בענף השיט בתחרות המפרשית מדגם ביט לנערות וסימו במקום התשיעי בתחרות נערות בדגם טכנו 293. המשלחת הגיעה להשגים גם בענפים אתלטיקה בה סיימה במקום הרביעי בהליכה תחרותית לנערים למרחק של 10 ק"מ ובטניס עם העפלה לרבע גמר בטורניר הזוגות לנערים. המשלחת גם השתתפה בתחרויות בענפים בדמינטון, ג'ודו, היאבקות, הרמת משקולות, התעמלות, חתירה, כדורעף חופים ושחייה אך בלי להגיע להישגים משמעותיים.

### משחקי החורף
#### אולימפיאדת הנוער אינסברוק (2012)
פרו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהשתתפת בענף סקי אלפיני בהם היא לא הגיעה להישג משמעותי.

## מדליות

### מדליות לפי משחקים

width="20px"|

### מדליות לפי ענף

## ראו גם
* פרו במשחקים האולימפיים
* פרו במשחקים הפאראלימפיים

קטגוריה:פרו: ספורט
קטגוריה:מדינות במשחקים האולימפיים לנוער
מה שלומך יקירי

"**מה שלומך יקירי**" (מוכר כ"**מה שלומך, יקירי?**") הוא סינגל שהוקלט על ידי הזמרת הישראלית שרית חדד. השיר יצא לאור ב-26 ביוני 2011, כסינגל השביעי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום ה-16 במצעד של רשת ג'. בדומה ל-"Mi Amor", הגיע למקום התשיעי במצעד של מדיה פורסט.

## רקע וכתיבה
השיר נכתב, הופק והולחן על ידי הנרי, שעשה זאת עם עוד שישה שירים מהאלבום, ועם הלהיט "מאחלת לך". השיר הוא מעין בלדת פופ, המשלבת בתוכה את הסגנון הים-תיכוני, בה שרית חדד מנסה לברר מה שלום בן זוגה לשעבר, ואף מספרת כי מתגעגעת אליו ואל משפחתו.

יוצאת התוכנית "אייל גולן קורא לך", נוי גבאי, ביצעה את השיר מחדש.

## וידאו קליפ
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפת הסינגל ללא שמו ואורכו. האודיו זכה להצלחה נאה, ונכון ל-1 בספטמבר 2018, מונה הצפיות שלו עומד על קרוב למיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
משחק החיים (שיר של שרית חדד)

"**משחק החיים**" (מוכר בעולם כ-"**Εμεις οι δυο ταιριαζουμε**") הוא סינגל שהוקלט על ידי הזמרת הישראלית שרית חדד והזמר היווני ניקוס ורטיס. השיר יצא לאור ב-27 ביולי 2011, כסינגל השמיני מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום הרביעי במדיה פורסט TV.
השיר יצא כסינגל רשמי ביוון.

## רקע וכתיבה
השיר נכתב על ידי וסיליס יאנופולוס ודוד זיגמן, הולחן על ידי קיריאקוס פפדופולוס והופק על ידי יאניס קיפונידיס. השיר הוא שיר פופ המשלב בתוכו גם את סגנון המוזיקה המזרחית וגם את סגנון המוזיקה היוונית.

יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה בסך הכל.

## הופעה
עם השיר הופיעו שרית חדד וניקוס ורטיס בשנת 2014, בהופעה שנכללה באלבום ההופעה - פעם בחיים: הופעה חיה באצטדיון בלומפילד. ההופעה הפכה לויראלית וצברה למעלה מ-2.2 מיליון צפיות.

באותו המופע שרו השניים גם את השיר "חוק החיים", שנכלל באלבומה החמישי של חדד, חוק החיים.

## וידאו קליפ
הווידאו קליפ המלא שיצא עבור השיר פורסם ב-31 באוגוסט 2011. הקליפ מציג לאורכו שני מסכים האחד מציג את שרית חדד והשני את ניקוס ורטיס. לבסוף, שני המסכים מתאחדים וניתן לראות את השניים מופיעים עם השיר.

נכון ל-1 בספטמבר 2018, מונה הצפיות של הקליפ עומד על 4 מיליון צפיות, ומונה הצפיות של האודיו של השיר עומד על למעלה מ-5.8 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים ביוונית
קטגוריה:שירים בעברית
קטגוריה:שירי אהבה בעברית
צ'ילה במשחקים האולימפיים לנוער

**[[צ'ילה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הצ'ילינים מדליית זהב יחידה בענף הכדורגל. צ'ילה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מצ'ילה במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של צ'ילה למשחקים האולימפיים לנוער הייתה לאולימפיאדת הנוער סינגפור. המשלחת כללה 50 ספורטאים שהתחרו בעשרה ענפי ספורט והייתה המשלחת הגדולה ששלחה צ'ילה עד כה. המשלחת זכתה במדליית זהב יחידה. המשלחת הגיעה להישגים בענף הכדורגל עם זכיית נבחרת הנערות במדליית הזהב, באתלטיקה עם העפלה לגמר וסיום במקום השישי בהדיפת כדור ברזל נערים, ובטריאתלון עם סיום במקום ה-12 בטורניר הנערות.  המשלחת גם השתתפה בתחרויות בענפים אופניים, הוקי שדה, התעמלות, כדורסל, רכיבה, שחייה ושיט אך ללא הגעה להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 15 ספורטאים שהתחרו בתשעה ענפי ספורט. המשלחת לא זכתה במדליות. ספורטאי המשלחת הגיעו להישגים בענפים חתירה עם סיום במקום החמישי בתחרות הזוגות לנערות ובטריאתלון עם דירוג במקום החמישי בטורניר הנערים. ספורטאי המשלחת גם התחרו בענפים אתלטיקה, הרמת משקולות, טאקוונדו, רכיבה, קרב חמש מודרני, שחייה ושיט אולם לא הגיעו להישגים משמעותיים.

### משחקי החורף
#### אולימפיאדת הנוער אינסברוק (2012)
צ'ילה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה חמישה ספורטאים שהתחרו בשלושה ענפי ספורט. ספורטאי המשלחת הגיעו להישג בענף הגלישת שלג עם העפלה לגמר וסיום במקום התשיעי בתחרות הנערים בגלישה בסגנון מדרון. המשלחת לא הגיעה להישגים משמעותיים בענפים סקי אלפיני וסקי בסגנון חופשי.

#### אולימפיאדת הנוער לילהאמר (2016)
המשלחת לאולימפיאדת הנוער לילהאמר כללה שמונה ספורטאים שהתחרו בארבעה ענפי ספורט. בניגוד לאולימפיאדת הנוער אינסברוק המשלחת לא הגיעה להישגים משמעותיים. ספורטאי המשלחת התחרו בענפים גלישת שלג, סקי אלפיני, סקי בסגנון חופשי וסקי למרחקים.

## מדליות

### מדליות לפי משחקים

width="20px"|

### מדליות לפי ענף

## ראו גם
* צ'ילה במשחקים האולימפיים
* צ'ילה במשחקים הפאראלימפיים

קטגוריה:צ'ילה: ספורט
קטגוריה:מדינות במשחקים האולימפיים לנוער
פיג'ו J7

**פיג'ו J7** (בצרפתית: **Peugeot J7**) היא מכונית מסחרית מתוצרת יצרנית הרכב הצרפתית **[[פיג'ו]]** אשר יוצרה בין השנים 1965–1980.

סך הכול יוצרו 336,220 יחידות.

## מנועים
* מנוע בנזין - מנוע הנעה קדמית
* מנוע דיזל - מנוע הנעה קדמית
### דגמים
* "Fourgon 1400 kg"
* "Fourgon 1800 kg"

## תמונות

קובץ:Peugeot J7 at the Peugeot museum in Sochaux.JPG | "פיג'ו J7"
קובץ:Peugeot J7 husbil.jpg | "פיג'ו J7"
קובץ:AR-Roanne SMUR.jpg | "פיג'ו J7" - אמבולנס 
קובץ:1976 Peugeot J7 (15235194342).jpg  | "פיג'ו J7", שנת 1976
קובץ: 1978 Peugeot J7PZ50 pic3.JPG | "פיג'ו J7", שנת 1978
קובץ:Peugeot J7 Cockit.JPG | "פיג'ו J7" - מבט לתא הנהג
קובץ:French ice cream truck.jpg | "פיג'ו J7" - מבט לתא הנהג


## ראו גם
* פיג'ו
* פיג'ו J9

## קישורים חיצוניים

* 
* 

## הערות שוליים

קטגוריה:מכוניות מסחריות
קטגוריה:דגמי מכוניות שהושקו ב-1965
קטגוריה:מכוניות צרפתיות
J7
אליפות אירופה בכדוריד 2018

**אליפות אירופה בכדוריד 2018** היא אליפות אירופה ה-13 והיא נערכה על ידי איגוד הכדוריד האירופאי. הטורניר התקיים בקרואטיה בין ה-12 בינואר ל-28 בינואר 2018. משחקי הגמר נערכו בזגרב ב-Arena Zagreb שמכיל כ-15,200 מקומות.

 זכתה באליפות בפעם הראשונה בתולדות הנבחרת.

## מתכונת התחרות

המדינה המארחת (קרואטיה) והאלופה המכהנת (צרפת) העפילו ישירות. יתר 14 הנבחרות העפילו דרך המוקדמות.

16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף.

## מהלך התחרות
### בית א'
המשחקים נערכו בספליט באולם Spaladium Arena שמכיל כ-10,900 מקומות.

### בית ב'
המשחקים נערכו בפורץ באולם Žatika Sport Centre שמכיל כ-3,700 מקומות.

### בית ג'
המשחקים נערכו בזגרב באולם Arena Zagreb שמכיל כ-15,200 מקומות.

### בית ד'
המשחקים נערכו בואראז'דין באולם Varaždin Arena שמכיל כ-5,200 מקומות.

## שלבי הגמר
### בית העפלה I
המשחקים נערכו בזגרב באולם Arena Zagreb שמכיל כ-15,200 מקומות.

### בית העפלה II
המשחקים נערכו בואראז'דין באולם Varaždin Arena שמכיל כ-5,200 מקומות.

### שלב הפלייאוף

## ישראל באליפות
נבחרת ישראל בכדוריד החלה את השתתפותה במשחקי העפלה מוקדמים. היא הפסידה במפגש כפול לרומניה ולא העפילה למשחקי הבית.

## הדירוג הסופי

## קישורים חיצוניים

* 
* מידע מאתר איגוד הכדוריד האירופי 
* נתונים מאתר טודור66
* פירוט משחקי המוקדמות

כדוריד
כדוריד
קטגוריה:אליפויות אירופה בכדוריד
קטגוריה:זאגרב: תחרויות ספורט
קטגוריה:ספליט: ספורט
קטגוריה:2018 באירופה
נבחרת קטר בכדוריד

**נבחרת קטר בכדוריד** היא הנבחרת לאומית של קטר. הנבחרת זכתה במקום השני באליפות העולם בכדוריד 2015 ובכך הפכה לנבחרת הלא-אירופאית הראשונה (והיחידה נכון לשנת 2018) שזכתה במדליה באליפות העולם. בהתאם לדירוג של האיגוד הכדוריד העולמי, נכון ליולי 2018 הנבחרת מדורגת במקום ה-26 עם 21 נקודות

## הישגי הנבחרת

## קישורים חיצוניים

* 
* דף באתר איגוד הכדוריד העולמי

## הערות שוליים

קטר
כדוריד
סאמר ברת'ולומיו

**רובין סאמר ברת'ולומיו** (באנגלית: **Robin Summer Bartholomew**; נולדה ב-20 בנובמבר 1951) היא דוגמנית ומנחת טלוויזיה אמריקאית, זוכת מיס ארצות הברית לשנת 1975.

## ביוגרפיה
ברת'ולומיו נולדה בעיר מרסד שבקליפורניה.

היא החלה להשתתף בתחרויות יופי ב-1973 כשנבחרה למיס הייניקן, ב-1975 זכתה במיס קליפורניה, וכנציגת קליפורניה זכתה במקום הראשון בתחרות מיס ארצות הברית הארצית מול חמישים מתמודדות נוספות מרחבי המדינה.

בתחרות מיס תבל שנערכה באל סלוודור נבחרה לסגנית שנייה ולמיס פוטוגניק. בשנים שלאחר מכן היא שימשה מספר פעמים כשופטת בתחרות מיס ארצות הברית.

היא הנחתה מספר פרקים של התוכנית האמריקאית של גלגל המזל.

ב-1982 שיחקה בסרט "אהבה היא לנצח" לצד פריסילה פרסלי.

מ-1984 ועד 1989 שימשה כמנחה שותפה לשעשועון הטלוויזיה "מכירת המאה" ("Sale of the Century") ששודר ב-NBC, בנוסף היא הגישה מספר פעמים פרס בטקס פרס בחירת הקהל.

ב-1991 השתתפה בפרק של "טוטו משפחתי", הגרסה האמריקאית, בפרק בו התמודדו במשחק מלכות יופי שונות.

## קישורים חיצוניים

קטגוריה:אמריקאים ילידי קליפורניה
קטגוריה:דוגמניות אמריקאיות
קטגוריה:דוגמנים אמריקאים
קטגוריה:מנחות טלוויזיה אמריקאיות
קטגוריה:זוכות מיס קליפורניה ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 1975
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
האירוויזיון לרוקדים צעירים

**האירוויזיון לרוקדים צעירים** (באנגלית: **Eurovision Young Dancers**; בצרפתית: **L'Eurovision des Jeunes Danseurs**; לעיתים נכתב כקיצור: **EYD** או **Young Dancers**), הייתה תחרות ריקוד דו-שנתית לרקדנים לא-מקצועיים בין הגילאים 16 ל-21. התחרות אורגנה על ידי איגוד השידור האירופי (EBU/UER) ושודרה בטלוויזיה ברחבי אירופה בערוצי המדינות שנטלו בה חלק.

## היסטוריה
התחרות הראשונה של האירוויזיון לרוקדים צעירים התקיימה ב-16 ביוני 1985 בתיאטרון העירוני  שברג'ו אמיליה, איטליה. בתחרות זו נטלו 11 מדינות. התחרות בוטלה בשנים 2007 ו-2009 בשל קיום של תחרות דומה.

התחרות בוטלה פעם נוספת ב-2019, לאחר שרק 3 מדינות אישרו את השתתפותן (פולין, מלטה וסלובניה) ולאחר שאף מדינה לא התעניינה לארח את התחרות.

## פורמט
המשתתפים שנבחרו הם רקדנים לא-מקצועיים בין הגילאים 16 ל-21. הריקוד של כל משתתף נבחר ומוכן מספר שבועות לפני התחרות.

## השתתפות
הזכאות להשתתף אינה נקבעת בהכללה גאוגרפית של המדינה בתוך יבשת אירופה, למרות ה-"אירו" ב-"אירוויזיון". לאורך השנים התחרה גם קנדה, מאז 1987. בנוסף, קוסובו השתתפה בתחרות זאת ב-2011 אף על פי שאין לה חברות באיגוד השידור האירופי כלל.

עד לביטולה השתתפו 37 מדינות בתחרות זו (כולל יוגוסלביה שהתפרקה וקוסובו המוכרת חלקית).

### רשימת המדינות על-פי מועד הצטרפותן לתחרות
[ממוזער|300px|השתתפות המדינות מאז שנת [1985:

]]

## אירוח התחרות
ממוזער|300px|המדינות המארחות של האירוויזיון לרוקדים צעירים:

## המדינות הזוכות
### זכיות לפי שנה

### זכיות לפי מדינה
ממוזער|300px|מספר הפעמים בהן זכתה כל מדינה באירוויזיון לרוקדים צעירים

## קישורים חיצוניים

* 
* האירוויזיון לרוקדים צעירים, באתר איגוד השידור האירופי

## הערות שוליים

*
1908 במוזיקה

## אירועים
* 26 בינואר – בכורה לסימפוניה השנייה של סרגיי רחמנינוב
* 15 במאי – בכורה בפריז לרפסודיה ספרדית מאת מוריס ראוול
* 19 בספטמבר – בכורה בפראג לסימפוניה השביעית מאת גוסטב מאהלר
* 18 בנובמבר – הקרנת בכורה של הסרט "La Mort du duc de Guise" עם מוזיקה מאת קאמי סן-סנס
* 3 בדצמבר – בכורה במנצ'סטר לסימפוניה הראשונה מאת אדוארד אלגר
* 18 בדצמבר – בכורה בפריז ל"פינת הילדים" מאת קלוד דביסי

## מוזיקה פופולרית
שמאל|ממוזער
* "Fig Leaf Rag" מאת סקוט ג'ופלין
* "The ABCs of the U.S.A." מאת ג'ורג' מ. קוהאן
* "The Fairest Of The Fair" מאת ג'ון פיליפ סוזה
* "Pine Apple Rag" מאת סקוט ג'ופלין

## מוזיקה קלאסית
* בלה בארטוק – קונצ'רטו מס' 1 לכינור
* אלבן ברג – סונאטה לפסנתר, אופוס 1
* ג'ורג'ה אנסקו –
** "Cantate pour la pose de la prèmiere pierre du pont à transbordeur de Bordeaux"
** "Morgengebet"
** "Sept chansons de Clement Marot"
* גבריאל פורה –
** נוקטורן מס' 9 בסי מינור, אופוס 97
** נוקטורן מס' 10 במי מינור, אופוס 99
** סרנדה לצ'לו ולפסנתר, אופוס 98
* ריינהולד גליאר – סימפוניה מס' 2, אופוס 25
* המילטון הארטי – קונצ'רטו לכינור
* מיכאיל איפוליטוב-איבנוב – סימפוניה מס' 1
* צ'ארלס אייבס –
** Prelude on Eventide
** The Unanswered Question
* ג'אן פרנצ'סקו מאליפיירו – Sinfonie del silenzio e della morte
* קרל נילסן – Saga-Drøm
* מקס רגר –
** Auferstanden, auferstanden
** סונטינות לשני פסנתרים, אופוס 89
* קסאפר שארוונקה – קונצ'רטו מס' 4 לפסנתר
* אלכסנדר סקריאבין – פואמת האקסטזה
* איגור סטרווינסקי – "Feu d'artifice"
* אנטון וברן – פסקאליה לתזמורת, אופוס 1

## נולדו
* 26 בינואר – סטפן גרפלי, מוזיקאי, מלחין (נפטר ב-1997)
* 5 באפריל – הרברט פון קאראיין, מנצח אוסטרי (נפטר ב-1989)
* 20 באפריל – ליונל המפטון, מוזיקאי ג'אז ומוביל הרכב אמריקאי (נפטר ב-2002)
* 6 במאי – לרוי אנדרסון, מלחין ומנצח אמריקאי (נפטר ב-1975)
* 30 בספטמבר – דוד אויסטרך, כנר יהודי (נפטר ב-1974)

## נפטרו
* 23 בינואר – אדוארד מקדואל, מלחין אמריקאי (נולד ב-1860)
* 28 בפברואר – פאולין לוקה, זמרת סופרן (נולדה ב-1842)
* 12 במרץ – קלרה נובלו, זמרת סופרן (נולדה ב-1818)
* 21 ביוני – ניקולאי רימסקי-קורסקוב, מלחין (נולד ב-1844)
* 20 בספטמבר – פבלו סרסטה, כנר וירטואוז ומלחין ספרדי (נולד ב-1844)

## קישורים חיצוניים

קטגוריה:שנות ה-1900 במוזיקה
מוזיקה
הדרבי של מינכן

ממוזער|רבע גמר הגביע הגרמני בעונת 2008 בו נפגשו באיירן מינכן ומינכן 1860.
**הדרבי של [[מינכן]]** — הוא שמו של משחק הדרבי בין מועדוני הכדורגל הגדולים בעיר: באיירן מינכן ומינכן 1860.

אף ששתי הקבוצות הן היריבות הגדולות ביותר בעיר, לבאיירן מינכן יתרון משמעותי בשל יכולותיה באליפות הבונדסליגה, אך כל משחק בין השניים מהווה למפגש מתוח. באיירן משחקת באליאנץ ארנה, בעל קיבולת של 71,000 איש. בעוד מינכן 1860 משחקת באצטדיון גרונוואלדר המכיל 15,000 מושבים.
## היסטוריה
לשניים היסטוריה ארוכה ומפוארת של מפגשים מתוחים, אך בפועל באיירן מינכן הוא אחד המועדונים החזקים ביותר במדינה עם זכייה במספר שיא של אליפויות הבונדסליגה, בעוד מינכן 1860 אינה יכולה עדיין להתפאר בהישגים שכאלה. מאז 2008 לא נערכו משחקי דרבי, לאחר שבאיירן מינכן אומנם משחקת בבונדסליגה אך מינכן 1860 מתמודדת בליגה השלישית בחשיבותה, הבונדסליגה השלישית.

לאורך ההיסטוריה, הקבוצות סיימו ביניהן משחק בשוויון מאופס פעם אחת בלבד, בעונת 1961.

[ממוזער|מרכז|1000px|בתוך ה[אליאנץ ארנה במשחק הדרבי בין באיירן מינכן למינכן 1860, 10 ביוני 2005.]]
## השוואת תארים

## תוצאות המפגשים
  
### באליפות העיר

### בליגה

### במסגרת [[הגביע הגרמני]]

### היריבות בין קבוצות המילואים

## קישורים חיצוניים
* Munich derby: The time Ribéry destroyed the dreams of 1860 München, כתבת תסקיר  באתר התאחדות הכדורגל הגרמנית

## הערות שוליים

קטגוריה:מינכן: תחרויות כדורגל
דרבי
קטגוריה:משחקי דרבי בגרמניה
דרבי
גבולות (תערוכה)

"**גבולות**" הייתה תערוכה שנפתחה ב-18 במרץ 1980 במוזיאון ישראל ועסקה בביטויים אמנותיים של מושג הגבול באמנות הישראלית.
## תיאור
התערוכה "גבולות" הוצגה בשנת 1980 במוזיאון ישראל. התערוכה הציגה יצירות אמנות שנוצרו בישראל בעיקר בשנות ה-70 של המאה ה-20 ועסקו בביטויים פוליטיים, חברתיים ופסיכולוגיים של מושג הגבול בישראל. על פי סטפני רחום, אוצרת התערוכה, ביטויים כאלו החלו להופיע ביתר שאת החל משנת 1967. רבות מן העבודות היו במדיה אוונגרדית כגון "פעולות" (לימים "מיצג"), מיצב ועוד. בנוסף, רבות מהן טיפלו במושגים פנים-אמנותיים באופן מקביל לעיסוקן בביטויים פוליטיים החברתיים.

בין העבודות הפוליטיות שהוצגו נמנו יצירות כגון "נגיעה בגבול" (1974) מאת פנחס כהן גן, "יריות ירושלים" (1976) מאת ז'ררד מרקס ו"שטח חיוני" (1976) מאת יהושע נוישטיין. לצידן עסקו אמנים כאברהם אילת, מיכאל דרוקס ומשה גרשוני בהיבטים אישיים יותר של מושג זה.
### רשימת משתתפים
מיכה אולמן, גד אולמן, אברהם אילת, ז'ורז'ט בלייה, צבי בן ארץ, ציבי גבע, צבי גולדשטיין, יאיר גרבוז, משה גרשוני, מיכאל דרוקס, פנחס כהן-גן, דליה מאירי, מוטי מזרחי, ז'ררד מרקס, מיכל נאמן, יהושע נוישטיין, יצחק עדי, מנשה קדישמן, עמי שביט, שולי שדה גושן, סרז' שפיצר, יגאל תומרקין

## קישורים חיצוניים
*
*קטלוג התערוכה "גבולות" באתר "מארב", 5 ביוני 2007

קטגוריה:תערוכות אמנות בישראל
קטגוריה:1980 בישראל
קטגוריה:מוזיאון ישראל: תערוכות
יחסי וייטנאם–מלזיה

ראשיתם של **יחסי וייטנאם–מלזיה** (במלזית: **Hubungan Malaysia–Vietnam**; בוייטנאמית: **Quan hệ Malaysia–Việt Nam**) מתוארכים לסיבות המאה החמש עשרה. מלזיה כוננה יחסים דיפלומטיים עם הרפובליקה הסוציאליסטית של וייטנאם ב-30 במרץ 1973 ויחסים אלו קיימים עד ההווה. במהלך שנות השבעים והשמונים של המאה העשרים המאוחרות, היחסים בין המדינות נעשו מתוחים כתוצאה מזרימת פליטים וייטנאמים למלזיה בעקבות המלחמה הווייטנאמית-קמבודית. ההכרעה המאוחרת של סוגיות אלה הובילה לטיפוח יחסים בילטרליים בין שתי המדינות במישורי המסחר והכלכלה, והמסחר הבילטרלי בין המדינות הלך וגבר, עם התרחבות למישורי טכנולוגיית מידע, חינוך וביטחון לאומי.

וייטנאם ומלזיה חולקות גבול ימי במפרץ תאילנד ובים סין הדרומי, ויש להן תביעות טריטוריאליות חופפות על איי ספראטלי. לשתי המדינות שגרירויות השוכנות בערי בירתן; לווייטנאם שגרירות בקואלה לומפור, ולמלזיה שגרירות בהאנוי ובקונסוליה בהו צ'י מין סיטי. רישומים היסטוריים מראים כי אנשים וייטנאמיים ביקרו בקבוצות קטנות במדינות ובסולטנויות המרכיבות את מלזיה המודרנית מאז המאה השמונה עשרה. מלזיה מהווה את ביתם של קהילת גולים וייטנאמים גדולה, המורכבת ממהגרי עבודה, עובדי דואר וסטודנטים, המונים כ-100 אלף איש. וייטנאם מארחת גם היא קהילת מלזים קטנה, המורכבת בעיקר מאנשי עסקים בהו צ'י מין סיטי והאנוי.

## הערות שוליים

קטגוריה:ערכים ללא קטגוריות פיזיות - יחסי חוץ
Poison (שיר של אליס קופר)

**Poison** (מאנגלית: **רעל**) הוא שיר מאת זמר הרוק הכבד האמריקאי אליס קופר. השיר, שנכתב בעיקרו בידי קופר עצמו, יצא לאור ב-7 ביולי 1989 כסינגל מאלבומו השמונה-עשר של קופר, "Trash". השיר הפך במהרה לאחד משיריו המוצלחים והמפורסמים ביותר של קופר.

## מילות השיר
מילות השיר עוסקות באהבה שנתפסת בידי הדובר כמסוכנת, תוך שימוש בדימויים רבים ובמטפורות, לדוגמה בבית הפותח של השיר:

לשיר פזמון החוזר מספר פעמים. בפזמון מתאר הדובר בשיר את תשוקתו אל מושא השיר ואת הסכנות הכרוכות בתשוקה זו:

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי דזמונד צ'יילד
קטגוריה:שירים על BDSM
קטגוריה:בלדות משנות ה-1980
קטגוריה:סינגלים בהוצאת אפיק רקורדס
אן מארי פוטמו

**אן מארי פוטמו** (בפינית: **Anne-Marie Pohtamo**; נולדה ב-15 באוגוסט 1955) היא שחקנית ודוגמנית פינית.

## ביוגרפיה
פוטמו נולדה בהלסינקי. ב-1975 היא הוכתרה כמיס פינלנד וכמיס תבל. לאחר זכייתה, מספר ארגוני נשים קראו לה לוותר על תוארה, בטענה שתחרויות יופי פוגעות בזכויות האישה ובשם השוויון בין המינים.

ב-1978 פוטמו שיחקה בסרט המתח "חבר לא ידוע" (Tuntematon ystävä) לצד קייט או'מרה, וב-1981  היא שיחקה בסרט האימה "איש הזאב" לצד אלברט פיני. 

ב-2007 פוטמו השתתפה בסרט תיעודי העוסק בחברת הספנות הפינית "Silja Line". באותה שנה היא נכללה ברשימה של המפלגה הנוצרית הדמוקרטית בבחירות הכלליות לממשלת פינלנד. בבחירות לנשיאות המדינה ב-2000 פוטמו הייתה פעילה במרוץ של המועמד אסקו אהו מטעם מפלגת המרכז.

## חיים פרטיים
ב-1978 פורסם שהחלה לנהל מערכת יחסים עם הקומיקאי דייוויד ברנר. ברנר שהיה באותו זמן בזוגיות עם הזמרת הישראלית עדנה לב, עזב את לב למענה.
 
פוטמו נשואה לארטו היטאנן ולה ארבעה ילדים וביניהם המוזיקאי ג'ס היטאנן.

## קישורים חיצוניים
* 

## הערות שוליים

קטגוריה:זוכות מיס תבל
קטגוריה:זוכות מיס פינלנד
קטגוריה:שחקניות קולנוע וטלוויזיה פיניות
קטגוריה:משתתפות בתחרות מיס תבל 1975
קטגוריה:פיניות שנולדו ב-1955
טקס פרסי אוסקר ה-59

**טקס פרסי אוסקר ה-59** (באנגלית: **59th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1986 נערך בדורותי צ'נדלר פביליון שבלוס אנג'לס, קליפורניה, ב-30 במרץ 1987. הנחו את הטקס השחקנים צ'בי צ'ייס, גולדי הון ופול הוגאן.

סרט המלחמה "פלאטון" היה מועמד לשמונה פרסי אוסקר וזכה בארבעה, ביניהם פרסי הסרט הטוב ביותר והבמאי הטוב ביותר (אוליבר סטון).

במהלך הטקס הוענקו פרס אוסקר לשם כבוד לשחקן ראלף בלאמי, ופרס לזכר לבמאי ולמפיק סטיבן ספילברג. שחקנית הסרט "ילדים חורגים לאלוהים", מרלי מטלין, הייתה החירשת הראשונה שזוכה בפרס אוסקר, וכן הזוכה הצעירה ביותר בפרס לשחקנית הטובה ביותר בהיותה בת 21.

## זכיות ומועמדויות
[200px|ממוזער|שמאל|[אוליבר סטון, הבמאי הטוב ביותר.]]
[200px|ממוזער|שמאל|[מרלי מטלין, השחקנית הטובה ביותר.]]
[200px|ממוזער|שמאל|[מייקל קיין, שחקן המשנה הטוב ביותר.]]
[200px|ממוזער|שמאל|[וודי אלן, התסריט המקורי הטוב ביותר.]]
[200px|ממוזער|שמאל|[הרבי הנקוק, הפסקול המקורי הטוב ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1987 בארצות הברית
קטגוריה:טקסי פרס אוסקר
הקו האדום (תוכנית טלוויזיה)

**הקו האדום** הוא שעשועון טריוויה ששודר בערוץ כאן 11. התוכנית התבססה על השעשועון הבריטי "Rebound" בו שישה מתמודדים מתחרים זה בזה ונגד הקו האדום שמאיים להשיג אותם.

## מבנה התוכנית
שישה מתמודדים מתחרים זה בזה וגם נגד "הקו האדום" שמאיים להשיג אותם ונע במהירות לעברם. בגרסה הישראלית מתמודדים ארבעה מתחרים.

**למשחק חמישה שלבים:**

### כסף מהיר
כל המתמודדים עומדים בצד אחד של הבמה, ונדרשים לענות על שאלה באמצעות ארבע תשובות אפשריות המוצגות בזמן שהקו האדום נע לעברם, וככל שהקו מתקרב אליהם, כך שווי התשובה יורד עד לאפס כשהקו האדום מגיע אל המתחרים. בגרסה הישראלית השווי ההתחלתי של כל שאלה הוא 5,000₪ לעומת 1,000£ בגרסה המקורית. בשתי הגרסאות למתמודדים 10 שניות לענות על השאלה. בשלב זה נשאלים המתמודדים 5 שאלות.

### ראש בראש
לאחר השלב הראשון עוברים המתמודדים לשלב ה"ראש בראש", במהלכו המתמודד שניצח בסיבוב הראשון בוחר מתמודד שיתחרה מולו ואחת משתי קטגוריות. השניים עומדים בשני הקצוות של הבמה והקו נמצא במרכז הבמה. לאחר שהמנחה שואל שאלה, הקו מתחיל לנוע לכיוון המתמודד שנשאל, שכדי לשנות את כיוון הקו הוא נדרש לענות על השאלה נכון. כל מתמודד יכול לטעות עד 3 פעמים בטרם ייפסל (בגרסה הישראלית עד פעמיים). ברגע שהקו מגיע אל המתמודד בטרם ענה הוא מאבד מחזור חיים אחד והיריב בוחר את הקטגוריה הבאה. לאחר שאחד המתמודדים נפסל כספו עובר למנצח. בישראל נערכים שני סבבים ושני המפסידים מתחרים ראש בראש על כרטיס לשלב הבא ואילו אחד מהם נפסל, והמנצח זוכה בכספו בחזרה.

### כסף מהיר
שלושת המתמודדים שנשארו עוברים לסיבוב "כסף מהיר", בו הם נשאלים עוד 5 שאלות ויכולים להרוויח עוד כסף. בגרסה הישראלית לשעשועון השווי ההתחלתי של כל שאלה הוא 10,000₪ בסוף שלב זה המתמודד שלו פחות כסף משני המתמודדים האחרים מודח וכספו מתחלק בין השניים האחרים.

### ראש בראש
שני המנצחים מתמודדים בשלב דומה לשלב ה"ראש בראש" הקודם אך עם שינויים קלים. בגרסה הישראלית כל מתמודדים יכול לטעות עד 3 פעמים בטרם יודח. המתמודד שניצח עולה לגמר וזוכה בכסף של כל שלושת המתמודדים.

### קו הגמר
המתמודד שניצח בסיבוב הקודם עולה לגמר, בו הוא צריך לענות על 15 שאלות ולהתקדם על הבמה בהתאם למספר השאלות עליהן ענה. לאחר כל סבב של 5 שאלות יכול המתמודד לפרוש עם חלק מהסכום, שעולה בהתאם למספר השאלות, כמו גם מהירות תנועתו של הקו האדום. אם המתמודד נתפס על ידי הקו הוא מודח ולא זוכה בכסף.

## הגרסה הישראלית
בישראל, נרכש השעשועון לשידור על ידי ערוץ כאן 11 ועלה ב-30 באוגוסט 2018. את השעשועון, שמופק על ידי חברת "אבוט המאירי", הנחה ירון ברובינסקי.

## ראו גם
* המרדף
* פיצוחים
* מקבילית המוחות

## קישורים חיצוניים
* 

קטגוריה:שעשועוני טריוויה בטלוויזיה
קטגוריה:שעשועוני טלוויזיה
קטגוריה:תוכניות טלוויזיה ישראליות מבוססות על פורמט בריטי
קטגוריה:תוכניות וסדרות טלוויזיה שצולמו באולפני ברודקאסט
תויא

**תויא** (נקראה גם **תוי** או **[[מות (אלה מצרית)|מות]]-תויא**) הייתה אשתו של המלך המצרי סתי הראשון מהשושלת התשע עשרה של מצרים ואמו של המלך רעמסס השני. היא חיה במאות ה-14 פנה"ס וה-13 לפנה"ס.

## מוצאה ומשפחתה
תויא הייתה בתו של ראיה, שהיה קצין בחיל המרכבות של הצבא המצרי, ושל אשתו רויה. שמותיהם ידועים מתוך תבליט שנמצא במדינת האבו. תויא הייתה כבר נשואה לסתי הראשון בעת שהוא הוכתר למלך. לסתי הראשון ולתויא נולדו ארבעה ילדים, שתי נסיכות ושני נסיכים:
* תיה  - נישאה לפקיד מצרי בדרגה גבוהה, שהיה אחראי על האוצר המלכותי.
* רעמסס השני, שמלך לאחר אביו.
* הנסיך Nebchasetnebet, שמת בילדותו.
*הנסיכה חנות-מי-רע , שנישאה לאחיה רעמסס השני.

כאמו של המלך רעמסס השני, היא נהנתה מזכויות יתר שניתנו לאמו של המלך, ולכן ניתן לה להתכתב עם החצר המלכותית החתית לאחר הסכם השלום החתי-מצרי שנחתם בשנת 1259 לפנה"ס לערך בין רעמסס השני והמלך החתי חתושיליש השלישי.

## אנדרטאות וכתובות
[200px|שמאל|ממוזער|פסלה של תויא השוכן בו[ותיקן]]
* פסל ששוכן במוזיאוני הוותיקן, הכולל גם את דמותה של בתה הנוטמירה (בחלקו התחתון של הפסל התומך ברגליים). הכתובת על הפסל מזהה את תויא כאמו של המלך של דרום מצרים וצפון מצרים, הורוס, השור החזק, המלך של שתי הארצות, אדון הכתרים רעמסס השני, נותנת חיים כמו רע, גבירה אצילה, אשתו של האל והאישה המלכותית הגדולה, הגברת של שתי הארצות, תויא שתחיה.
* בתוך הרעמסאום נמצאו שברים של חלקה הצפוני של הקפלה שרעמסס השני הקדיש לאמו. סצנה בקפלה מתעדת את שמם של אביה ואמה של תויא.
* ברעמסאום מתועדות סצנות של הלידה האלוהית של פרעה.
* ברעמסאום, שמה של תויא מופיע על גבי שבר של פסל ענק וגם בסצנה על פתח הכניסה הראשי לתוך אולם ההיפוסטיל הגדול.
* בטאניס נמצא פסל עם בסיס שמקורו מפר-רעמסס (עיר הבירה החדשה שבנה רעמסס השני). בין תאריה המצוינים בכתובת על הפסל נכלל: "ראש ההרמון", "המועדפת ביותר", "אשת האל ואם המלך", "האישה המלכותית הגדולה" ותארים נוספים.
* באבידוס נמצא שבר של פסל מאבן גיר, על גבי השבר מופיע שמה של תויא, וגם על גבי טקסטים במקדש רעמסס השני.
* במדינת האבו נמצא פסל שעליו חרוט שמה של תויא ותוארה. סביר שמקורו של הפסל הזה הוא ברעמסאום.
* שמה של תויא מופיע על גבי שני פסלי ענק בכניסה למקדש באבו סימבל.
* משקוף מאבן חול, שנמצא בדיר אל-מדינה, מציין את שמם של רעמסס השני ושל תויא אמו.
* חלק מקורה צדדית של דלת, שנמצא בווינה, מראה סצנה שבה רואים את רעמסס השני ואחריו נמצאת תויא, כשהם מגישים מנחה לאל אוזיריס.
* קנקן קנופי מאלבסטר מגולף כראשה של תויא. הקנקן שוכן במוזיאון לוקסור .

## מותה וקבורתה
תויא מתה כנראה קצת לאחר השנה ה-22 לשלטונו של בנה רעמסס השני. היא נקברה בקבר מרשים בעמק המלכות, קבר QV80 . בתוך הקבר, הוסר חלקה הראשון של שמה, "מות" (על שם האלה מות), כדי שתהפוך לפשוטה לנצח. הסרת השם "מות" נעשה אולי כי מותה הסתיים במעמד ארצי כמעט שמימי.

## בתרבות הפופולרית
דמותה של המלכה תויא הופיעה בסרט עשרת הדיברות משנת 1965, של ססיל ב. דה-מיל.

תויא מופיעה גם בסרט המצויר נסיך מצרים משנת 1998, כאמו המאמצת של משה. דמותה דובבה על ידי השחקנית הלן מירן. בנוסף, הופיעה דמותה גם בסרטו של רידלי סקוט, אקסודוס: אלים ומלכים מ-2014. את דמותה בסרט משחקת סיגורני ויבר.

## קישורים חיצוניים

* 

קטגוריה:מלכות השושלת ה-19 במצרים
בסיס ציוד ותובלה

**בצ"ת** - **בסיס ציוד ותובלה** או **בסיס ציוד ותספוקת**, בשמו הקודם **יחס"ן** - "יחידת אחסנה ימית" הוא בסיס הציוד של זרוע הים, ומהווה את המרכז הלוגיסטי העיקרי של החיל.

הבסיס שכן משנותיו הראשונות במחנה הקישון, וב-6 יולי בסוף המאה ה-20 החלה העברה הדרגתית שלו למחנה "החותרים" שמדרום לטירת כרמל, בו שוכנים גם מרכז מפת"ח של חיל הים ומפקדת מחוז חיפה של פיקוד העורף.
[שמאל|270px|ממוזער|מפקד חיל הים היוצא, אלוף [שלמה אראל, בביקור פרידה ביחידת אחסנה ימית במחנה הקישון, 28 באוגוסט 1968]]
שמאל|270px|ממוזער|מפקדי יחידת אחסנה ימית בביקור במחנה הקישון. מארח: אל"ם עמנואל כרמי, משמאל, 1982

## תפקידי הבסיס
בצ"ת נותן מענה לוגיסטי ליחידות השונות של החיל, מה שמאפשר לחיל הים להילחם באופן רצוף ללא השבתות. הבסיס אחראי הן על רכש, אחזקה ואספקה של ציוד וחומרים, באופן שוטף ולתפקוד מבצעי. בשנים 2011–2013 הועברו כל המחסנים ממחנה הקישון, למחנה החותרים. לטובת התייעלות תנאי האחסון נסגר המחנה בקישון בשנת 2014.

## מפקדי הבסיס

## קישורים חיצוניים
* 
* 
* 
* 
* מאיר שפיר,	יחידת המחסנים,	מערכות ים" 95, אוגוסט 1969,	עמ'	25.
* רמי אנטיאן, [בסיס ציוד ותובלה'''](https://beingalim.files.wordpress.com/2021/02/1976-9-bg.pdf	'''חנוכת),	"בין גלים" ספטמבר 1976 עמ'	1
* אילה דוכס,	[מועדון חיילים בבצ"ת'''](https://beingalim.files.wordpress.com/2021/01/1978-6-beingalim.pdf	'''נפתח),	'בין גלים' יוני, 1978 עמ'	2.
* שלמה מן,	[בזכות השירות'''](https://beingalim.files.wordpress.com/2021/01/1981-1-beingalim.pdf	'''עצמה),	'בין גלים' ינואר 1981 עמ'	14.
* שרון הרפז,	[בבלאגן - בצ"ת'''](https://beingalim.files.wordpress.com/2021/01/1986-12-beingalim-169.pdf	'''סדר),	"בין גלים" 169 דצמבר 1986, עמ'	32.
* אבי אובל,	[עוברים דירה - מחשוב ומישכון בבצ"ת'''](https://beingalim.files.wordpress.com/2021/02/1989-4-bg-177.pdf	'''רובוטריקים),	'בין גלים' 177 אפריל 1989 עמ'	31.
* ירדן גור,	[מעבר בצ"ת  מתוכנן ל-11 ביוני 2013'''](https://beingalim.files.wordpress.com/2021/03/2013-9-bg.pdf	'''פרויקט),	"בין גלים" ספטמבר 2013, עמ' 16.
* ספיר משולם,	[אוטומט - מהפיכה טכנולוגיסטית בזרוע הים'''](https://beingalim.files.wordpress.com/2021/03/2017-5-bg.pdf	'''על),	"בין גלים", מאי 2017, עמ'	51.

## ביאורים

קטגוריה:בסיסי חיל הים
קטגוריה:צה"ל: יחידות תחזוקה
1909 במוזיקה

## אירועים
* 12 במאי – לאופולד סטוקובסקי מנצח לראשונה על תזמורת קולון בפריז.
* 8 בנובמבר – נפתח בית האופרה בבוסטון עם האופרה "לה ג'וקונדה" בכיכובן של ליליאן נורדיקה ולואיז הומר.
* 28 בנובמבר – בכורה לקונצ'רטו לפסנתר מס' 3 מאת סרגיי רחמנינוב בניו יורק.

## מוזיקה פופולרית
שמאל|מסגרת
* "Christmas-Time Seems Years And Years Away" מאת אירווינג ברלין וטד סינדר
* "I Just Came Back To Say Good Bye" מאת אירווינג ברלין
* "I Wish That You Was My Gal, Molly" מאת אירווינג ברלין וטד סינדר

## מוזיקה קלאסית
* ארנולד באקס – *In the Faery Hills*
* פרוצ'ו בוזוני – *An die Jugend*
* ג'ורג'ה אנסקו – רביעייה לפסנתר מס' 1 ברה מז'ור, אופוס 16
* אנטולי ליאדוב – קיקימורה, אופוס 64
* גוסטב מאהלר – סיום היצירה "השיר על הארץ"
* מקס רגר
** *Psalm 100*, אופוס 106
** סונאטה לקלרינט מס' 3, אופוס 107
** רביעיית מיתרים מס' 5, אופוס 109
* ארנולד שנברג
** "Am Strande"
** Drei Klavierstücke, אופוס 11
* איגור סטרווינסקי – Pogrebal’naya Pesnya
* סרגיי טאנייב – סוויטת קונצ'רטו לכינור ותזמורת
* שארל טורנמיר – סימפוניה מס' 2
* אנטון וברן –
** 5 לידר לזמר ופסנתר, אופוס 4
** 5 פרקים לרביעיית מיתרים, אופוס 5

## אופרה
* ז'יל מאסנה – "בכחוס"
* ניקולאי רימסקי-קורסקוב – "תרנגול הזהב"
* ריכרד שטראוס – "אלקטרה"

## נולדו
* 3 בינואר – ויקטור בורגה, נולד כבורגה רוזנבאום, קומיקאי, מוזיקאי ושחקן (נפטר ב-2000)
* 15 בינואר – ג'ין קרופה, מתופף (נפטר ב-1973)
* 9 בפברואר – כרמן מירנדה, זמרת ושחקנית ברזילאית (נפטרה ב-1955)
* 30 במאי – בני גודמן, מוזיקאי יהודי אמריקאי (נפטר ב-1986)
* 12 ביוני – ברל אייבס, שחקן וזמר פולק אמריקאי, (נפטר ב-1995)
* 22 ביולי – ליצ'ה אלבנזה, זמרת סופרן איטלקייה (נפטרה ב-2014)
* 18 בנובמבר – ג'וני מרסר, פזמונאי וזמר אמריקאי (נפטר ב-1976)

## נפטרו
* 15 בינואר – ארנסט רייר, מלחין ומבקר מוזיקה (נולד ב-1823)
* 19 במאי – איסק אלבניס, מלחין ספרדי (נולד ב-1860)
* 15 בדצמבר – פרנסיסקו טארגה, גיטריסט ומלחין (נולד ב-1852)

## קישורים חיצוניים

קטגוריה:שנות ה-1900 במוזיקה
מוזיקה
יוזיאס, נסיך הכתר של ולדק ופירמונט

**יוזיאס, נסיך הכתר של ולדק ופירמונט** (; 13 במאי 1896 – 30 בנובמבר 1967), היה נסיך הכתר של ולדק ופירמונט, אובר-גרופנפיהרר באס אס אשר הורשע במשפט בוכנוולד, מחנה ריכוז שהיה תחת אחריותו.

## ביוגרפיה
יוזיאס נולד ב-13 במאי 1896 בארולזן לפרידריך, נסיך ולדק ופירמונט ובטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, והיה אחיינם של אמה, נסיכת ולדק ופירמונט והלנה, נסיכת ולדק ופירמונט, ובן דודם של וילהלמינה, מלכת הולנד וקרל אדוארד, דוכס סקסוניה-קובורג-גותה. בשנת 1914 התגייס יוזיאס לצבא הקיסרות הגרמנית, והצטרף לרגימנט הרגלים ה-83 (נסיכות הבוחר מהסן ה-3 - פון ויטיך), עמו לחם במהלך מלחמת העולם הראשונה, שבה אף נפצע כמה פעמים. ב-13 בנובמבר 1918 התפטר אביו מתפקידו, בעקבות המהפכה הגרמנית והתבוסה במלחמת העולם הראשונה.

לאחר המלחמה למד יוזיאס חקלאות, בשנת 1929 הצטרף למפלגה הנאצית, ובשנת 1930 הצטרף לאס אס. בתחילה הוא שימש כשלישו של סף דיטריך, ולאחר מכן כשלישו של היינריך הימלר. בשנת 1933 הוא נבחר כחבר הרייכסטאג מטעם דיסלדורף, והועלה לדרגת גרופנפיהרר. בשנת 1939 הוא מונה למפקד האס אס והמשטרה בוויימאר, ובכך היה ממונה גם על בוכנוואלד. במסגרת תפקידו פיקח יוזיאס בשנת 1944 על מעצרו והוצאתו להורג של קרל אוטו קוך, מפקד המחנה, ועל מעצר אשתו אילזה קוך. בשנת 1942 הוא מונה לנציב המשטרה הראשי בצרפת, ואחד ממעשיו הראשונים בתפקידו החדש היה הוראה על הצבת בני ערובה צרפתיים על רכבות גרמניות, כדי למנוע ניסיונות חבלה בהם.

ב-19 באפריל 1945 הוא נפל בשבי האמריקני, ובשנת 1946 מת אביו פרידריך, נסיך ולדק ופירמונט, ויוזיאס ירש את תאריו ונחלותיו. בשנת 1947 היה יוזיאס אחד מהנאשמים במשפט בוכנוולד, ונגזרו עליו 20 שנות מאסר, אולם הוא השתחרר בשנת 1950 בשל בריאות לקויה. ב-30 בנובמבר 1967 מת יוזיאס בטירת שאומבורג בריינלנד-פפאלץ, ובנו ויטקינד, נסיך ולדק ופירמונט ירש את תאריו ונחלותיו.

## משפחתו
ב-25 באוגוסט 1922 התחתן יוזיאס עם אלטבורג, דוכסית אולדנבורג, בתם של פרידריך אוגוסט השני, הדוכס הגדול של אולדנבורג ואליזבת אלכסנדרינה, דוכסית מקלנבורג-שוורין, ממנה נולדו לו 5 ילדים:
* מרגרטה, נסיכת ולדק ופירמונט (1923–2003), התחתנה עם פרנץ אוגוסט, רוזן ארבאך-ארבאך
* אלכסנדרה, נסיכת ולדק ופירמונט (1924–2009), התחתנה עם בוטו, נסיך בנטהיים ושטיינפורט
* אינגריד, נסיכת ולדק ופירמונט (נולדה ב-1931)
* ויטקינד, נסיך ולדק ופירמונט (נולד ב-1936), התחתן עם ססיליה, רוזנת גס-זאוראו
* גודה, נסיכת ולדק ופירמונט (נולדה ב-1939), התחתנה עם פרידריך וילהלם, נסיך ויד

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:גנרלים באס אס
קטגוריה:פושעי מלחמה נאצים
קטגוריה:אנשי מלוכה נאצים
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:מעוטרי אות הזהב המפלגתי
קטגוריה:גרמנים שנולדו ב-1896
קטגוריה:גרמנים שנפטרו ב-1967
אירוויזיון למוזיקאים צעירים 2012

**האירוויזיון למוזיקאים צעירים 2012** הייתה התחרות ה-16 של האירוויזיון למוזיקאים צעירים. התחרות התקיימה ב-11 במאי 2012 ברטהאוס פלאץ בווינה שבאוסטריה. התחרות אורגנה על ידי איגוד השידור האירופי בשיתוף רשות השידור האוסטרית (Österreichischer Rundfunk ,ORF). מוזיקאים משבע מדינות השתתפו בגמר הטלוויזיוני. זו הייתה הפעם הרביעית שהתחרות נערכה תחת כיפת השמיים ובמהלך הפסטיבל השנתי של וינה. אוסטריה והמשדרת ORF אירחו בעבר את התחרות בשנים 1990, 1998, 2006, 2008 ו- 2010.

14 מדינות השתתפו בתחרות. המשתתפים ביצעו קטע קלאסי לבחירתם ולוו בהתזמורת הסימפונית של וינה, בניצוח קורנליוס מייסטר. ארמניה, בוסניה והרצגובינה וגאורגיה עשו את הופעת הבכורה שלהן באירוויזיון למוזיקאים צעירים, בעוד אוקראינה חזרה לתחרות. חמש מדינות פרשו מן התחרות לשנה זו: קפריסין, רומניה, רוסיה, שוודיה ובריטניה.

איבינג הולצמרק הנורווגי זכה בתחרות, בעוד שהמדינה המארחת אוסטריה וארמניה מוקמו במקומות השני והשלישי בהתאמה.

## מקום התחרות
רטהאוס פלאץ, כיכר הממוקמת מחוץ לבית העירייה של וינה, היה המקום המארח של האירוויזיון למוזיקאים צעירים 2012. אולם שוברט בווינה שבאוסטריה אירח את חצי הגמר.
[ממוזער|כיכר רהאוט פלאץ ב[וינה|ווינה.]]

## פורמט
מרטין גרובינגר היה המנחה של גמר תחרות 2012. פיא שטראוס הנחתה את חצי הגמר.

## מדינות משתתפות
בשנה זו, 14 מדינות השתתפו באירוויזיון למוזיקאים צעירים.

חצי הגמר התקיים בשני חלקים; החלק הראשון התקיים ב-5 במאי 2012 והשני התקיים ב-6 במאי 2012. שבעת המתמודדים הטובים ביותר נבחרו על ידי חבר שופטים בינלאומי.

### חצי גמר
מדינות מודגשות הן אלה שעלו לשלב הגמר.

#### חלק ראשון (5 במאי 2012)

#### חלק שני (6 במאי 2012)

### גמר
גמר התחרות התקיים ב-11 במאי 2012. פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי.

## קישורים חיצוניים

* האתר הרשמי של האירוויזיון למוזיקאים צעירים

קטגוריה:2012 במוזיקה
קטגוריה:אוסטריה: תרבות
קטגוריה:וינה: תרבות
2012
קטגוריה:2012 באירופה